Fatelessness
Feteless yoki Fatelessness (veng.: Sorstalanság; oʻzbekcha  „Toleʼsizlik“) — adabiyot boʻyicha 2002-yilgi Nobel mukofoti sovrindori Imre Kerteszning 1960 — 1973-yillarda yozilgan va birinchi marta 1975-yilda nashr etilgan romani. Roman 14 yoshli vengriyalik yahudiyning Osvensim va Buxenvald konslagerlarida boshidan kechirganlari haqida hikoya qiluvchi yarim avtobiografik asar hisoblanadi. Kitob trilogiyaning birinchi qismi boʻlib, undagi voqealar "A kudarc" („Fiasko“ ISBN 0-8101-1161-6) va "Kaddis a meg nem született gyermekért" („Tugʻilmagan bola uchun janoza“ ISBN 1-4000-7862-8) kitoblarida davom etadi. Imre Kertesz 2002-yilda „tarixning vahshiy oʻzboshimchaliklariga qarshi shaxsning nozik tajribasini dastaklagan asari uchun“ adabiyot boʻyicha Nobel mukofotiga sazovor boʻldi. Kitob birinchi marta ingliz tiliga Christopher C. Wilson va Katharina M. Wilson tomonidan 1992-yilda Fateless nomi bilan, (ISBN 0-8101-1049-0 vaISBN 0-8101-1024-5), 2004-yilda Tim Wilkinson tomonidan Fatelessness (ISBN 1-4000-7863-6) nomi bilan tarjima qilindi. UK Edition nashriyotida Wilkinson tarjimasi „Fateless“ nomini saqlab qolgan holda chop etildi (ISBN 978-1-784-87215-1).